**Eszterházy Károly Katolikus Egyetem pályázatot hirdet Szent Imre ösztöndíjra**

Az Eszterházy Károly Katolikus Egyetem Hallgatói követelményrendszer Térítési és juttatási szabályzatának 16. § (7) alapján pályázatot írok ki a 2024/25-ös tanév őszi félévére Szent Imre ösztöndíj elnyerésére.

* **Pályázhatnak azok a hallgatók, akik a 2024/25-ös tanév őszi félévében alap- és osztatlan képzésre nyertek felvételt és a beiratkozást megelőző 3 évben az Országos Középiskolai Tanulmányi Versenyen (OKTV), Szakmacsoportos Szakmai Előkészítő Érettségi Tárgyak Versenyén (SZÉTV) 1-10. helyezést értek el vagy a Középiskolai Tudományos Diákkörök Országos Konferencián (TUDOK) nagydíjas elismerésben részesültek.**

Az ösztöndíj összege 20 000 Ft/fő/hó

* **Pályázhatnak azok a hallgatók, akik a 2024/25-ös tanév őszi félévében nyertek felvételt és a beiratkozást megelőző 3 évben OTDK 1-3. helyezést értek el.**

Az ösztöndíj összege 30 000 Ft/fő/hó

A pályázatokat **2024. szeptember 24-ig** elektronikusan, a Neptun rendszeren keresztül kell benyújtani Ügyintézés/Kérvények menüponton a „Szent Imre ösztöndíj” formanyomtatvány kitöltésével. A kérvényhez csatolni kell a fenti valamelyik helyezés eléréséről szóló dokumentumot. Amennyiben a kérvényhez nem kerül benyújtásra a szükséges dokumentum, a pályázatot érvénytelennek kell tekinteni. A pályázatok elbírálására 2024. október 8-ig kerül sor.

Eger, 2024. szeptember 11.

Dr. Pajtókné Dr. Tari Ilona sk